तृणमूल के सुखेंदु शेखर रॉय हो सकते हैं उपसभापति पद के लिए विपक्ष के साझा प्रत्याशी  
तृणमूल कांग्रेस के नेता हैं सुखेंदु शेखर रॉय
राज्यसभा के उपसभापति पद के लिए हो सकते हैं विपक्ष के साझा प्रत्याशी
 सूत्रों का कहना है कि कांग्रेस ने उन्हें समर्थन देने का निर्णय लिया है
पश्चिम बंगाल की मुख्यमंत्री ममता बनर्जी की पार्टी तृणमूल कांग्रेस के सुखेंदु शेखर रॉय ही राज्यसभा के उपसभापति पद के चुनाव के लिए विपक्ष के साझा प्रत्याशी हो सकते हैं. अगर सरकार भी इस पद के लिए प्रत्याशी उतारने का निर्णय लेती है, तो चुनाव की नौबत आना निश्चित है. वर्ष 2019 में होने जा रहे लोकसभा चुनाव से पहले इस चुनाव को भी BJP से मुकाबला करने के लिए विपक्ष के एक साथ आने की संभावनाओं का टेस्ट माना जा रहा है. सूत्रों का कहना है कि कांग्रेस ने ममता बनर्जी के प्रत्याशी को ही समर्थन देने का फैसला किया है, और पार्टी राज्यसभा में खासा संख्याबल होने के बावजूद शांत रहने के लिए तैयार है.